Source: https://yavo.md/rom/raspunsuri/v/conventia-matrimoniala
Timestamp: 2019-04-24 02:29:38+00:00
Document Index: 8694324

Matched Legal Cases: ['Articolul 2178', 'Articolul 2179', 'Articolul 2180', 'Articolul 2181', 'Articolul 2182', 'Articolul 2183', 'Articolul 2184', 'Articolul 2185']

Conventia matrimoniala – yAvo – raspunsuri juridice gratuite online - Republica Moldova
PrimaRăspunsuriConventia matrimoniala
7 aprilie 2019 42
Buna ziua. Eu si sotul am facut conventie matrimoniala dupa casatorie, separare de bunuri dar numai la apartament. Fiecare avem trecuta o cota parte din imobil. In caz de deces cine are dreptul la cota parte? Mentionez ca nu avem copii, ci doar frati si nepoti. Multumesc!
Codul civil prevede următoarele:
(2) Descendentul care este în viață la momentul deschiderii moștenirii îi exclude de la moștenire pe ceilalți... mai detaliat descendenți care se află în relații de rudenie cu defunctul prin intermediul celui dintîi.
Pentru a schimba modul în care va fi repartizată moștenirea este necesar să întocmiți un testament.
Bună Dna Rodica, Codul civil prevede următoarele: Articolul 2178. Clasa întîi de moștenitori legali (1) Fac parte din clasa întîi de moștenitori legali descendenții defunctului. (2) Descendentul care este în viață la momentul deschiderii moștenirii îi exclude de la moștenire pe ceilalți descendenți care se află în relații de rudenie cu defunctul prin intermediul celui dintîi. (3) Locul descendentului decedat la momentul deschiderii moștenirii îl ocupă descendenții acestuia (reprezentarea succesorală). (4) Copiii defunctului moștenesc în cote succesorale egale. (5) Copiii care înlocuiesc părintele decedat conform dispozițiilor alin. (3) moștenesc în cote egale cota succesorală la care ar fi avut dreptul părintele decedat. Articolul 2179. Clasa a doua de moștenitori legali (1) Fac parte din clasa a doua de moștenitori legali părinții defunctului și descendenții acestora. (2) Dacă la momentul deschiderii moștenirii părinții defunctului sînt în viață, moștenesc numai ei, în cote succesorale egale. (3) Dacă la momentul deschiderii moștenirii nu este în viață unul dintre părinții defunctului, în locul părintelui celui decedat sînt chemați la moștenire descendenții lui în conformitate cu regulile aplicabile pentru moștenitorii de clasa întîi. În cazul în care părintele decedat nu are descendenți, unic moștenitor devine părintele supraviețuitor. Articolul 2180. Clasa a treia de moștenitori legali (1) Fac parte din clasa a treia de moștenitori legali bunicii și bunicile defunctului și descendenții acestora. (2) Dacă la momentul deschiderii moștenirii bunicul și bunica sînt în viață, moștenesc numai ei, în cote succesorale egale. (3) Dacă la momentul deschiderii moștenirii unul dintre bunici dintr-o pereche nu este în viață, locul bunicului (bunicii) decedat(e) este ocupat de descendenții acestuia. Dacă bunicul (bunica) decedat(ă) nu are descendenți, cota succesorală a acestuia trece la celălalt bunic din perechea respectivă, iar dacă acesta nu este în viață, la descendenții acestuia din urmă. (4) Dacă la momentul deschiderii moștenirii o pereche de bunici nu este în viață și dacă aceștia nu au descendenți, atunci moștenesc ceilalți bunici care sînt în viață, iar dacă aceștia nu sînt în viață, descendenții acestora. (5) În măsura în care descendenții ocupă locul părinților lor sau al ascendenților mai îndepărtați, se aplică în mod corespunzător dispozițiile legale cu privire la moștenitorii de clasa întîi. Articolul 2181. Clasa a patra de moștenitori legali (1) Fac parte din clasa a patra de moștenitori legali străbunicii defunctului și descendenții acestora. (2) Dacă la momentul deschiderii moștenirii străbunicul și/sau străbunica sînt în viață, moștenesc numai ei. Dacă sînt mai mulți, ei moștenesc în cote succesorale egale, indiferent de faptul dacă aparțin aceleiași linii sau liniilor diferite. (3) Dacă la momentul deschiderii moștenirii străbunicii și străbunicele nu sînt în viață, moștenește acela dintre descendenți care se află într-un grad de rudenie mai apropiat cu defunctul. În cazul în care mai multe persoane se află în același grad de rudenie, aceștia moștenesc în cote succesorale egale. Articolul 2182. Clasa a cincea de moștenitori legali (1) Fac parte din clasa a cincea de moștenitori legali strămoșii mai îndepărtați ai defunctului și descendenții acestora. (2) Dispozițiile art. 2181 alin. (2) și (3) se aplică în mod corespunzător. Articolul 2183. Rudenia concomitentă pe linii diferite de rudenie Persoana care este moștenitor de clasa întîi, a doua sau a treia concomitent pe linii diferite de rudenie primește cota succesorală care îi revine în baza fiecărei rudenii. Fiecare cotă se consideră o cotă succesorală distinctă. Articolul 2184. Ordinea claselor Clasele de moștenitori sînt chemate să culeagă moștenirea numai cîte una, în ordinea stabilită de prezentul cod, începînd cu clasa întîi. Articolul 2185. Drepturile succesorale ale soțului supraviețuitor (1) Soțul supraviețuitor este moștenitor legal și, în concurs cu clasa întîi de moștenitori, are dreptul la 1/4 din masa succesorală, indiferent de numărul descendenților. (2) În concurs cu clasa a doua de moștenitori sau cu bunicii, soțul supraviețuitor are dreptul la 1/2 din masa succesorală, indiferent de numărul moștenitorilor. Dacă sînt în viață atît bunicii, cît și descendenții bunicilor, soțul supraviețuitor primește cota și din cealaltă cotă succesorală de 1/2 care, conform art. 2180, ar fi trebuit să revină descendenților. (3) Stabilirea cotei succesorale a soțului supraviețuitor se face cu preferință față de stabilirea cotelor succesorale ale moștenitorilor cu care acesta concurează. (4) În lipsa moștenitorilor de clasa întîi și a doua și dacă bunicii nu sînt în viață sau dacă aceștia au decăzut din dreptul la moștenire, soțul supraviețuitor culege întreaga moștenire. Pentru a schimba modul în care va fi repartizată moștenirea este necesar să întocmiți un testament.